ви́диши ли, я́кѡ друзі́и въ вели́цѣй бѣдѣ̀ изнуря́ютъ жи́знь свою̀, и въ вели́цѣй бѣдѣ̀ въ мі́рѣ се́мъ ядя́тъ хлѣ́бъ;ни пи́щи дово́льныя иму́ще, нижѐ иму́ще чи́мъ прикры́ти свою̀ наготу̀: да̂ни вели̂кія даю́ще, мнѡ́ги скѡ́рби и напа̂сти терпя́ще: ѻба́че ѡ себѣ̀ всегда̀ пеку́тся, и бг҃а не презира́ютъ, ты́ же ѿ всегѡ̀ свобо́дь єсѝ, ѿ всегѡ̀ ѡблегче́нъ сы́й, ни ма́лѡ ѡ душѣ̀ свое́й пече́шися, ни ма́лѡ бг҃у угожда́еши, но лѣни́шися и уныва́еши, ни ма́лѡ подви́гнутися хо́щеши на землѝ, въ трудѣ̀ и́щеши поко́я: во тмѣ̀ и́щеши свѣ́та, въ сме́рти и́щеши жи́зни, но не ѡбря́щеши, и ника́коже уви́диши: то́чію бо въ гдс̑ѣ бз҃ѣ єди́номъ є́сть вѣ́чный поко́й